Graeme Dott

Graeme Dott (s. 12. toukokuuta 1977) on skotlantilainen snooker-ammattilainen. Dott voitti lajin maailmanmestaruuden vuonna 2006. Tämä voitto oli myös Dottin ensimmäinen ranking-turnausvoitto. Dott tunnetaan myös lempinimellä Pocket Dynamo. Hän on urallaan tehnyt 205 yli sadan pisteen ylittävää lyöntisarjaa ammattilaisturnaustasolla Chris Turner's SNOOKER ARCHIVE  Snooker's Leading Century Makers, mukaan lukien täydellisen 147 pisteen maksimibreikin Chris Turner's SNOOKER ARCHIVE  Maximum Breaks.

Ura
Dott aloitti ammattilaisena vuonna 1994 ja kiipesi hitaasti ranking-listalla ylöspäin. Vuonna 2001 Dott nousi tavoiteltuun 16 parhaan joukkoon, joka merkitsi sitä, että hänen ei tarvinnut pelata karsintakierroksilla.

Vuonna 1999 Dott alkoi näyttää merkkejä huippupelaajan taidoista saavuttamalla ensimmäisen finaalipaikkansa Regal Scottish Open-turnauksessa saavuttamatta kuitenkaan avausvoittoaan. Seuraavan kerran hän pystyi samaan suoritukseen British Open -turnauksessa vuonna 2001, jossa John Higgins voitti hänet erin 9-6.

 Maailmanmestari 
Vuoden 2004 maailmanmestaruuskisoissa Dott nousi hieman yllättäen finalistiksi, mutta ei vieläkään kyennyt saavuttamaan finaalivoittoa, vaan Ronnie O'Sullivan oli selkeästi parempi erin 18-8. Vuonna 2006 Dott sai kuitenkin revanssin O'Sullivanista saman turnauksen semifinaalissa ja eteni loppuotteluun saavuttaen ensimmäisen ranking-turnausvoittonsa parhaassa mahdollisessa turnauksessa. Finaalissa Dottia vastaan pelasi vuoden 2002 maailmanmestari ja kolmatta kertaa finaalissa pelannut Peter Ebdon. Peli päättyi erin 18-14 Ebdonin noustua taistelemaan Dottin alkupelin hallinnasta huolimatta. Kyseessä oli kaikkien aikojen pisin finaali. Voitto nosti Dottin ammattilaisten kuumimpaan kärkeen ja kauden päätteeksi ranking-sijoitus oli 6.
 WBPSA Achievement of the Year 2006 (maailmanmestaruudesta) Chris Turner's SNOOKER ARCHIVE Snooker Awards

Kaudella 2006/2007 Dott saavutti toisen voittonsa keväällä 2007 pelatussa Honghe Industrial China Open-turnauksessa. Hyvät esitykset nostivat Dottin kauden päätteeksi listalla jo sijalle 2 kaudelle 2007/2008.

 Loukkaantuminen, pelitason heikkeneminen sekä masennus 
Kausi 2007/2008 ei sujunut Dottin osalta hyvin. Hän onnistui koko kauden aikana keräämään vain noin 7000 ranking-pistettä, kun edelliskaudella hänen pistesaldonsa oli noin 18000. Oltuaan kauden alussa listalla sijalla 2, hän putosi kauden aikana pois 10 parhaan pelaajan joukosta Chris Turner's SNOOKER ARCHIVE World Rankings. Keväällä hän ilmoitti kärsivänsä masennuksesta ja hakeutuneensa asiaan kuuluvaan hoitoon. Dott oli lähellä jättää jopa maailmanmestaruusturnauksen väliin, mutta päätti kuitenkin pelata noin viikkoa ennen turnausta  BBC Sport Dott to play despite depression, 17. huhtikuuta 2008. Hän hävisi heti ensimmäisen kierroksen ottelunsa, joten synkkä kausi sai jatkoa Sheffieldissäkin.

Kausi 2008/2009 ei myöskään alkanut Dottin osalta hyvin, sillä kauden avausturnauksessa Belfastissa hän hävisi jo ensimmäisen ottelunsa. Dott on pudonnut Provisional ranking-listalla jo sijan 40 huonommalle puolelle, joten hän on vaarassa pudota jopa 32 parhaan joukosta. Dottin ankeasti sujunutta peliä haittaa myös kämmenmurtuma, joka sattui jalkapalloa pelatessa juuri ennen kauden toista turnausta Shanghai Mastersia, jonka hän joutui jättämään vamman takia väliin. Samasta syystä Dott vetäytyi myös kotiturnauksestaan London Royal Watches Grand Prix, joka pelataan Glasgow'ssa Daily Record Graeme Dott set to miss out on Glasgow grand prix, 8. lokakuuta 2008. Dott palasi tositoimiin Bahrain Championship-turnauksessa, mutta jälleen kerran hän hävisi ensimmäisen ottelunsa pudoten Provisional ranking-listalla jo sijan 50 huonommalle puolelle.

 Paluu huipulle 
Kaudella 2009/2010 Dott pelasi varsinkin loppukaudesta hyvin pirteästi ja selvitti tiensä aina finaaliin asti maailmanmestaruuskisoissa. Siellä tuli kuitenkin kirvelevä tappio ensimmäisen maailmanmestaruutensa voittaneelle Neil Robertsonille, joka voitti finaalin erin 18-13 Helsingin Sanomat Neil Robertson voitti MM-snookerin ja liivirahaa , 4. toukokuuta 2010. Jo semifinaalipaikka maailmanmestaruusturnauksessa nosti Pocket Dynamon maailmanlistalla takaisin 16:n parhaan joukkoon seuraavalle kaudelle. World Snooker Player List | Graeme Dott

 Temperamenttia 
Dott muistetaan myös siitä, että hän vuonna 2004 turhautuneena hajotti keppinsä huoltoaseman pihassa pudottuaan neljättä kertaa peräkkäin ranking-turnauksesta ensimmäisessä ottelussa. 

 Turnausvoitot 
 Ranking-turnaukset 
 China Open 2007
 World Championship 2006

 Tilastot 
 20px|Skotlannin lippu GRAEME DOTT Maailmanmestaruudet 1 2006 Maailmanmestaruusturnauksen finaalit 3 2004, 2006, 2010 Ranking-turnausvoitot 2 2006, 2007 Ranking-turnausten finaalit 7  Korkein ranking-sijoitus 2 2007/2008 Suurin lyöntisarja 147 British Open 1999 Yli 100 pisteen lyöntisarjat205

 Lähteet 

Luokka:Skotlantilaiset snookerpelaajat
Luokka:Snookerin maailmanmestarit
Luokka:Vuonna 1977 syntyneet
Luokka:Elävät henkilöt